钦定古今图书集成/明伦汇编/宫闱典/第030卷 > 文王妃太姒
## 钦定古今图书集成/明伦汇编/宫闱典/第030卷 > 文王妃太姒

子。”

〈传〉集就、载、识，合，配也。洽，水也。渭，水也。涘，涯也。〈笺〉“《天监》视善恶”于下，其命将有所依就，则豫福助之于文王，为之生配于气势之处，使必有贤才。

又《五章》“大邦有子，伣大之妹。文定厥祥，亲迎于渭。造
舟为梁，不显其光。”

〈传〉“天子造舟，诸侯维舟，大夫方舟，士特舟。”造舟，然后可以显其光辉。〈笺〉迎大姒而更为梁者，欲其昭著，示后世敬昏礼也。不明乎其礼之有光辉，美之也。“天子造舟”，周制也，殷时未有等制。

又《六章》“有命自天，命此文王，于周于京。缵女维莘，长
子维行，笃生武王保右命尔，燮伐大商。”

〈传〉缵，继也。莘，大姒国也。长子，长女也。维行大任之德焉。笃厚，右助燮，和也。〈笺〉天为将命文王，君天下于周京之地，故亦为作合，使继大任之女事于莘国。莘国之长女大姒，则配文王，维德之行。天降气于大姒，厚生圣子，武王安而助之。又遂命之尔，使协和伐殷之事。协和伐殷之事，谓合位三五也。

又《思齐篇》首章：“大姒嗣徽音，则百斯男。”

〈传〉《大姒》，文王之妃也。大姒十子，众妾，则宜百子也。〈笺〉“徽”，美也。嗣，大任之美音，谓续行其善教令。

又《皇矣篇》二章：帝迁明德，串夷载路。天立厥配，受命
既固。

〈传〉配，媲也。〈笺〉“天既顾文王，又为之生贤妃”，谓大姒也。其受命之道，巳坚固也。

按《大纪》：“昌为世子，取于有莘氏，曰太姒。”太姒不妒忌，
而西伯有内行，此德政之所以流布，而风化之所以
大兴也。“太姒有子十，长曰伯邑考，蚤卒；次曰发，性慈
和，有圣德，西伯以为世子；次曰旦，师于虢叔，仁圣多
材艺，西伯任以政事。”

按《列女传》，太姒者，武王之母，禹后有㜪姒氏之女，仁
而明道，文王嘉之，亲迎于渭，造舟为梁。及入，太姒思
媚太姜、太任，旦夕勤劳以进妇道，太姒号曰文母。文
王理阳道而治外，文母理阴道而治内。太姒生有十
男，长伯邑考，次则武王发，次则周公旦，次则管叔鲜，
次则蔡叔度，次则曹叔振铎，次则霍叔武，次则成叔
处，次则康叔封，次则《聃季载》。太姒教诲十子，自少及
长，未尝见邪辟之事。及其长，文王继而教之，卒成武
王、周公之德。